Leyte Kalipayan Dance Company

An Leyte Kalipayan Dance Company usa nga Pilipinhon nga tropa hin sayaw fokloriko nga nahabase ha isla han Leyte ha Sinirangan nga Kabisay-an nga rehiyon han Pilipinas.  Sumala han opisyal nga websayt hini, an 'repertoire hini amo ini tradisyonal nga Pilipinhon nga sayaw ngan musika nga nagpapakita hin kaleidoscope hin kultura Pilipino pinaagi han arte han pasundayag (ginhubad tikang han Iningles nga ada hini nga pakli ).

Gintukod an katig-uban han 1960 ha Holy Infant College ha Syudad han Tacloban ha Probinsya han Leyte ni Teresita Veloso Pil.  Gintawag anay an grupo nga Leyte Filipiniana Dance Troupe.  Hi Hermana Mary Canisius, an school directress'' han Holy Infant College, amo gihapon in sinisiring nga nag-aghat han pagtukod han sayaw nga tropa. An syahan nga pasundayag han tropa dida han Septyembre 1961 han pagsaurog han iskwelahan han College Day nira.  An kamalinamposon han ira pasundayag nagresulta nga gin-imbita hira pagpresenta hin pasundayag ha iba nga bahin han Tacloban, ug ha pagtikaiha iba nga bahin han nasod ug ha kalibotan.

Hi Presidente Diosdado Macapagal nagdesignar han tropa nga Opisyal nga Embahador Kultural han Pilipinas ha Estados Unidos han 1965. Nagbisita ngan nagsudoy an grupo han Estados Unidos.

Han 1975, an grupo nahimo nga bulag tikang han Holy Infant College ngan ginreorganisar.  Han 1977, an grupo ginbalhin an ngaran ngadto han ngaran nga Leyte Kalipayan Dance Company'''.  An Leyte Kalipayan Cultural Foundation gintukod agod magdumara han mga aktibidades han grupo.

An grupo nagbisita na hin mga dirudilain nga mga syudad ha bug-os nga kalibutan.

Reperensya
A Brief History of the Leyte Kalipayan Dance Company

Mga Sumpay ha Gawas
Opisyal nga Websayt han Leyte Kalipayan Dance Company 

Tacloban
Leyte
Sinirangan nga Kabisay-an
Kabisay-an
Pilipinas